Tiur

Tiur, Tivr, Tiv – Mėnulio dievybė etruskų mitologijoje;Simon K.F. Stoddart. Historical Dictionary of the Etruscans, Scarecrow Press, 2009, p. 194. galbūt atitinka graikų Selenę ir romėnų Luną.Nancy Thomson de Grummond, Erika Simon. The Religion of the Etruscans, University of Texas Press, 2009, p. 46. Šios dievybės vardas (Tivr) įrašytas apatinėje Pjačencos kepenų (bronzinio avies kepenų modelio) dalyje, greta Usilo (Saulės dievybės).Nancy Thomson de Grummond, Erika Simon. The Religion of the Etruscans, University of Texas Press, 2009, p. 11. 

Rasta Tiur dedikuotų votų. Mardzaboto (Marzabotto) Santuario Fontile šventvietėje aptiktas Tiur dedikuotas dubuo.Nancy Thomson de Grummond, Erika Simon. The Religion of the Etruscans, University of Texas Press, 2009, p. 100. Šiai dievybei dedikuotas dubuo aptiktas ir Orvjeto Kaničelos šventvietėje, o Acquasanta di Chianciano rastas pusmėnulis, ant kurio įrašytas Tiur vardas.Nancy Thomson de Grummond, Erika Simon. The Religion of the Etruscans, University of Texas Press, 2009, p. 106.

Nors paprastai manoma, kad jokių Tiur atvaizdų nėra aptikta, pasak etruskologės Nancy Thomson de Grummond, Tiur gali būti pavaizduotas ant Perudžoje rasto veidrodžio, vaizduojančio Helenę (etruskų k. Elinai) bei jos brolius Kastorą ir Poluksą (Castur ir Puluce).

Anot Nancy Thomson de Grummond, šios dievybės vardas galėjo būti ir bendrinis žodis, reiškiantis „mėnuo“.Nancy Thomson de Grummond. Etruscan Myth, Sacred History, and Legend. Philadelphia, PA: University of Pennsylvania Museum of Archaeology and Anthropology, 2006, p. 133.

 Šaltiniai 

Kategorija:Etruskų dievai
Kategorija:Mėnulio dievybės